શંકરભાઈની શંકા બાદ દશરથભાઈ પટેલ એલર્ટ થઈ ગયા હતા અને તેમણે ટ્રાન્સપોર્ટ કંપનીના ડમ્પરના ચાલકની પાસેથી લુઝ સીમેન્ટની પાવતીઓ તથા વજનની સ્લીપ માંગી હતી જાકે સ્લીપ બરાબર હતી તેથી તેમને વજનકાંટા પર ફરજ બજાવતા શખ્સ ઉપર પણ શંકા ગઈ હતી અને તપાસ કરતા આ ડમ્પરમાં નિયત કરતા સીમેન્ટનો ઓછો જથ્થો લાવવામાં આવ્યો હોવાનું ખુલ્યું હતું મેટ્રો પ્રોજેકટના કામ માટે કંપની દ્વારા સીમેન્ટ મંગાવવામાં આવતી હોવાથી ટ્રાન્સપોર્ટ કંપનીના ડ્રાયવર તથા અન્ય શખ્સો દ્વારા બારોબાર આ ડમ્પરમાંથી સિમેન્ટ કાઢી લેવામાં આવતી હોવાનું બહાર આવ્યું હતું આ સમગ્ર કૌભાંડ પકડાતા દશરથભાઈ પટેલે તાત્કાલિક તપાસ શરૂ કરી હતી અને તેમાં ડમ્પરના ચાલક જયરામ પ્રકાશ તથા તેની સાથે આવનાર રાજુ રાઠોડ અને વજન કાંટાનો ઓપરેટર અમરજીત શર્મા પણ તેની સાથે મળેલો હોવાનું ુખુલ્યું હતું.